ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
9 พ.ย. 2558

ทันเกมส์ ภาคบ่าย – บล.ไทยพาณิชย์
สรุปภาวะตลาดภาคเช้า : SET อ่อนตัว – SET ปรับตัวลง ประเดิมเช้าแรกของสัปดาห์ ด้วยปัจจัยกดดันที่ก่อเกิดมาตั้งแต่คืนวันศุกร์ที่ผ่านมา จากตัวเลขจ้างงานสหรัฐที่ดีกว่าคาด หนุนดอลลาร์สหรัฐแข็งค่า สร้างแรงกดดันต่อ กลุ่มพลังงานที่ปรับตัวลงตามราคาน้ำมันดิบ และบาทที่อ่อนค่าอย่างรวดเร็ว เป็นปัจจัยกระตุ้นแรงขายของนักลงทุนต่างชาติ ทั้งนี้ SET ปิดตลาดภาคเช้าที่ระดับ 1408.67 จุด -5.87 จุด -0.41% ด้วยมูลค่าซื้อขายที่ระดับ 1.6 หมื่นลบ. โดยกลุ่มหลักพลังงานและแบงก์กดดันตลาด ปิดลบ -1.3% และ -0.8% ตามลำดับ ส่วน ICT ปิดบวกเล็กน้อยที่ +0.2% ด้านตลาดภูมิภาคลบมากกว่า 1% โดยเฉพาะเพื่อนบ้านอย่าง อินโดฯ และฟิลิปปินส์ที่คาดเผชิญกับภาวะเงินทุนไหลออกเช่นเดียวกัน
กลยุทธ์ที่แนะนำช่วงบ่าย: คาดแกว่งในช่วง 1404-1413 จุด ส่วนภาพรวมยังมองเป็นช่วงอ่อนตัว และมีโอกาสหลุดต่ำกว่า 1400 จุด โดยมีแนวรับถัดที่ 1385 จุด ส่วนการดีดขึ้นสลับ หากขึ้นทะลุผ่าน 1415 จุดได้ จะเป็นสัญญาณในระยะสั้นที่ดีขึ้น และมีแนวต้านถัดไปที่ 1420 จุด กลยุทธ์ หากจะเก็งกำไร เน้นเพียงรอบสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ GOLD (รับ 7.35 ต้าน 7.90 cut 7.15) และ S (รับ 8.00 ต้าน 9.00 cut 7.70)
 
 
 